Anna Syberg

**Anna Louise Birgitte Syberg** () var ein dansk kunstmålar som saman med mannen sin Fritz Syberg var ein del av fynmålarane. Ho er kjend for blomemåleria sine.

## Liv og virke
Syberg var dotter av målaren Syrak Hansen og Marie Birgitte Rasmussen og syster til Peter Hansen, som også var ein fynmålar. Ho fekk den fyrste opplæringa si av faren. Seinare blei ho utdanna i dekorasjonsmåleri, fyrst på Faaborg tekniske skule og i 1890 fekk ho undervisning av Ludvig Brandstrup og Karl Jensen i København. Ho møtte den seinare ektefellen sin allereie som barn, då han var i arbeid som svein i føretaket til far hennar i Faaborg.

Frå 1892 til 1894 var ho porselensmålar på Den Kongelige Porcelænsfabrik. På denne tida utvikla ho ein type lag-på-lag-teknikk som ho seinare kunne nytta til å laga akvarellar. Denne teknikken gjorde bileta hennar av plantar og blomar særs livfulle.

Ho gifta seg med Fritz Syberg i 1894, og fekk til saman sju barn med han. I 1902 flytta paret til Kerteminde, der også målarane  Alhed og Johannes Larsen budde. I 1910 hadde ekteparet Syberg fått idéen til etableringen av Faaborg Museum, etter at Fritz Syberg hadde hatt eit ekstraordinært sal av verka sine, men Anna Syberg fikk aldri sin del av æren for etableringen av museet. I dokument frå innkjøpskomitéen
til oppbygging av museet går det fram at mellomanna broren stemte i mot at ein skulle kjøpa inn verk av henne til samlinga.

Hendinga førte til ei bitter stemning mellom henne og broren, som meinte at «Anna Syberg og de andre Damer ingen Betydning havde for dansk Kunst». 

Syberg døydde 44 år gammal av ein galleblærebetændelse. Det yngste barnet hennar var då berre 8 månader gammalt.

## Utstillingar
Frå 1898 til 1910 og dessutan i 1913 stilte Syberg ut på Charlottenborg Forårsudstilling og i 1909 og 1913 også på Kunstnernes Efterårsudstilling. I 1912 var verka hennar med på Den Frie Udstilling.

I 1915, året etter at ho døydde, heldt Den danske Kunstforening ei utstilling med fleire av verka hennar, og Faaborg Museum kjøpte seksten verk.

## Galleri

Fil:Anna Syberg - Georginer i et glas - KMS3664 - Statens Museum for Kunst.jpg|Georginer i glasvase, 1898
Fil:Anna Syberg - Løvemund i blomsterbed omkranset af buksbom - 1898.png|Løvemund i blomsterbed omkranset af buksbom, 1898
Fil:Anna Syberg - Spring Flowers in a Glass Vase - 1900 - Watercolour - Faaborg Museum (50470712167).jpg|Forårsblomster i glasvase, 1900
Fil:Anna Syberg - Corydalis - KMS7145 - Statens Museum for Kunst.jpg|Corydalis (Lærkespore)Ml. 1901 og 1909
Fil:Syberg Anna Roser 1902.JPG|Roser, 1902
Fil:Anna Syberg Druer i et Drivhus Grapes in a Greenhouse 1903.jpg|Druer i et drivhus, 1903
Fil:Anna Syberg - Branche de pommier en fleurs.jpg|Æbletræsgren i blomst, 1905*Branche de pommier en fleurs*
Fil:Anna Syberg (1870-1914) - Interior with Chrysanthemum - 1905 - Watercolour - Faaborg Museum - Funen - Denmark (50454861887).jpg|Interiør med krysantemum, 1905
Fil:Anna Syberg From Sick Bed 1908.jpg|Ved sygesengen, 1908
Anna Syberg, Orkideer, Botanisk Have, Pisa, 1913, KKS1981-170, Statens Museum for Kunst.jpg|Orkideer, Botanisk Have, Pisa, 1913



Fil:Syberg Piano.jpg|Fritz Syberg: Anna Syberg ved taffelklaver, 1894
Fil:Anna Syberg at her easel , 1910.jpg|Fritz Syberg: Anna Syberg ved staffeliet, 1910
Anna Syberg 1915 by Fritz Syberg.jpg|Anna Syberg av Fritz Syberg, 1915


## Kjelder

**Denne artikkelen bygger på «[[:no:Anna Syberg|Anna Syberg]]» frå ,  den 27. april 2025.*